Raymond Chandler

Raymond Chandler (23. juuli 1888 – 26. märts 1959) oli ameerika-briti kirjanik ja stsenarist, kes sai tuntuks karmi stiili (hard-boiled) kriminaalromaanidega. Chandlerit peetakse Dashiell Hammetti mantlipärijaks. Tema teoste kuulsaim detektiiv on Philip Marlowe. Raymond Chandler sündis Chicagos ja elas USA-s kuni seitsmeaastaseks saamiseni, misjärel tema vanemad lahutasid ning tema inglise-iiri päritolu ema viis ta elama Londoni lähedale. 1900. aastal asus ta õppima Londonis asuvas poisslastekoolis Dulwich College , kuid ei võtnud kooliskäimist kuigi tõsiselt, veetes selle asemel lõbusalt aega Pariisis ja Münchenis. Sel ajal tegi Chandler ka esimesi luulekatsetusi. Pärast lühikest aega Briti Admiraliteedis ametnikuna töötamist asus ta poole kohaga Londonis õpetajana tööle, lisaks täiendas ta oma sissetulekut mitmele ajakirjandusväljaandele retsensioone ja kriitikat kirjutades. Chandler naasis 1912. aastal USA-sse, saades Los Angeleses ametialase väljaõppe raamatupidajana. 1917. aastal liitus ta Kanada vägedega ning ta saadeti Prantsusmaale kaevikusõtta, kus ta sai haavata. Pärast seda alustas ta Suurbritannia kuninglikus õhuväes piloodiõpinguid, kuid Esimene maailmasõda jõudis enne õpingute lõppu lõppeda. Chandler naasis 1919. aastal USA-sse, kus töötas naftaettevõttes. Ülemaailmse majanduskriisi ajal 1932. aastal ta vallandati. Suures rahahädas hakkas kirjanik 1930. aastate algul kirjutama põnevus- ja kriminaaljutte, mida avaldati ajakirjades. Aastatel 1933–1941 kirjutas Chandler kokku 22 lühijuttu. Järgmise 17 aasta jooksul kirjutas ta lisaks veel vaid kolm. 1940. aastate keskel hakkasid tema esimesed lühijutud ilmuma odavates pehme- ja kõvakaanelistes sarjades. 1939. aastal kirjutas Chandler oma kirjastaja korraldusel oma esimese romaani "Sügav uni" ("The Big Sleep"), mille süžees kasutas ta juba oma ilmunud lühijutte "Killer in the Rain" (1935) ja "The Curtain" (1936). Chandler kirjutas pärast seda veel seitse romaani, kus kõigis esineb tegelasena detektiiv Philip Marlowe.. 1944. aastal kirjutas Chandler koos Billy Wilderiga James M. Caini romaani põhjal stsenaariumi filmile "Kahekordne hüvitis" ("Double Indemnity"); film pälvis Oscari nominatsiooni parima kohandatud stsenaariumi kategoorias. Chandler kirjutas veel kuus filmistsenaariumi, kuid kaks neist kasutust ei leidnud. Chandler suri 1959. aastal kopsupõletikku. "Tapja vihmas" – Killer in the Rain, 1935 (kogutud lühijutud); Eesti keeles: Varrak 2009. "Sügav uni" – The Big Sleep, 1939; eesti keeles: Olion 1992 "Hüvasti, mu arm" – Farewell, My Lovely, 1940; eesti keeles: Katariina 1998 "Kõrge aken" – The High Window, 1942; eesti keeles: Katariina 1999 "Naine järves" – The Lady in the Lake, 1943; eesti keeles: Eesti Raamat 1982 sarjas "Mirabilia" "Väike õeke" – The Little Sister, 1949; eesti keeles: Katherine 1995 "Pikk hüvastijätt" – The Long Goodbye, 1953; eesti keeles: Varrak 1992. Aastal 1955 võitis teos Edgar Allan Poe auhinna parima romaani kategoorias. "Tagasi minevikku" – Playback, 1958; eesti keeles: Katariina 1999 See on elementaarne, Watson! Lugemissoovituse blog, 9. juuni 2009 Marling 2000. sfn viga: sihtkoht puudub: CITEREFMarling2000 (spikker) McCarron 2004. sfn viga: sihtkoht puudub: CITEREFMcCarron2004 (spikker) Williams 2012, lk 57–57. Williams 2012, lk 67–68. Durham 1972, lk viii. Williams 2012, lk 142–43. Raymond Chandler, detective novelist. Detective Novels Macleod 1988, lk 197–98. Bruccoli 1979, lk 135–36. Beesley, Simon; Joghing, Sheena (2000). Eradetektiivid. Rmt. 20. sajandi kirjandus. Varrak. Lk 140 Bruccoli, Matthew J. (1979). Raymond Chandler: A Descriptive Bibliography. Pittsburgh, PA: University of Pittsburgh. ISBN 978-0-8229-3382-3. Durham, Philip (1972). Introduction. Killer in the Rain. Autor Chandler, Raymond. New York: Ballantine Books. OCLC 21896745. OL 24211744M. Macleod, Helen (august 1988). "Collecting UK Editions of Raymond Chandler". The Book and Magazine Collector. Diamond Publishing Group (53). Marling, William. "Chandler, Raymond Thornton". American National Biography Online. Oxford University Press. Originaali arhiivikoopia seisuga 26. oktoober 2016. Vaadatud 26. mail 2016. McCarron, Kevin (2004). "Chandler, Raymond Thornton". Oxford Dictionary of National Biography (veebiversioon). Oxford University Press. doi:10.1093/ref:odnb/63651 Peep., Harald (1996). Kes kirjutavad krimisid? Rmt.Kolm laipa, kõik surnud. Ilmamaa. Lk 58-59 Williams, Tom (2012). Raymond Chandler, a Life. London: Aurum Press. ISBN 978-1-84513-526-3. Järjejutt: Raymond Chandler. Kuldkala. I osa. Jutustust loeb näitleja Hans Kaldoja. ERR 2008 Raymond Chandler. Kirjasto.sci.fi Krista Kaer. Nukker detektiiv hirmsas ja ilusas maailmas. Varrak. Raamat, 4 (39) 23. aprill 2009. Lk 4